Hiller ROE Rotorcycle

**Hiller ROE Rotorcycle** – vienvietis itin lengvas sraigtasparnis, sukurtas 1953 m. pagal karinį reikalavimą. Iš viso JAV jūrų pėstininkų korpuso užsakymu buvo pagaminta 12 vienetų. 1954 m. JAV karinio jūrų laivyno aeronautikos biuras () užsakė įmonei „Hiller Helicopters“ sukurti vienam žmogui skirtą sulankstomo gelbėjimo ir stebėjimo sraigtasparnio projektą. Orlaivio varytuvas buvo dviejų menčių rotoriaus sistema. Pradinė tuščio aparato masė buvo 290 svarų (132 kg).

## Kūrimas
Sraigtasparnis buvo sulankstomas ir galėjo būti transportuojamas dviejų žmonių rogių tipo laikikliu arba numetamas parašiutu pilotams, įstrigusiems už priešo linijų.

JAV jūrų pėstininkai nepriėmė YROE modelio dėl jo silpnų skrydžio charakteristikų, pažeidžiamumo nuo šaulių ginklų ugnies ir dėl to, kad konstrukcijoje trūko vizualinių orientyrų. Dėl to pilotas beveik visuose skrydžio aukščiuose, išskyrus labai mažus, galėjo patirti erdvinės orientacijos praradimą. Dėl šių priežasčių YROE arba ROE modelis taip ir nebuvo pradėtas naudoti kariuomenėje.

Orlaivio kūrimo chronologija:

* 1954 m. JAV karinio jūrų laivyno Aeronautikos biuras pasirinko „Hiller“ pasiūlytą vienviečio sraigtasparnio projektą. Prototipo „XROE Rotocycle“ skrydžio bandymai buvo baigti 1957 m. viduryje.
* 1958 m. balandžio pradžioje jis buvo pademonstruotas kariniams ir vyriausybės pareigūnams Pentagono pastate (Arlingtonas, JAV Virdžinijos valstija).
* Serijinę gamybą vykdė „Saunders-Roe" – penki buvo pagaminti JAV jūrų pėstininkams ir dar penki Paryžiuje įsikūrusiai įmonei „Helicop-Air“.
* 1961 m. buvo baigti modelio YROE bandymai su 62 AG (46 kW) galios „Porsche“ varikliu.

## Variantai

Buvo gaminamos trys orlaivio modifikacijos - XROE-1, YROE-1 ir ROE-1. iš viso pagaminta 10 serijinių aparatų, įskaitant penkis YROE-1:
* **XROE-1:** 2 prototipai, pagaminti kaip „Model 1033", „Hiller“ gamykloje Palo Alto mieste (JAV Kalifornijos valstija). Pirmasis skrydis – 1956 m. lapkričio mėn.
* **YROE-1**: 5 bandomieji modeliai, pagaminti britų įmonės „Saunders-Roe“. Vienas jų 1961 m. po bandymų buvo perduotas Smitsono institutui.
* **ROE-1:** 5 serijiniai modeliai, pagaminti įmonėje „Saunders-Roe“.

## Techninės charakteristikos

*Duomenys iš* NASM : Hiller YROE-1 Rotorcycle, Jane’s All the World’s Aircraft 1958-59.

### Bendrosios charakteristikos

* **[[Įgula (mašinos)|Įgula]]**: 1
* **Ilgis**: 3,81 m
* **Aukštis**: 2,29 m
* **[[Tuščios transporto priemonės svoris|Tuščio aparato masė]]**: 140 kg
* **[[Maksimalus kilimo svoris|Maksimali masė]]**: 255 kg
* **Kuro talpa**: 34 l
* **Variklis**: 4 cilindrų oru aušinamas dvitaktis variklis „Nelson H-63“, išvystantis 40 AG (vėliau – 43 AG galios „Nelson YO-65-2“)
* **Pagrindinio rotoriaus skersmuo**: 5,64 m
* **Rotoriaus plotas**: 24,97 m²
* **Rotorius**: 2 menčių

### Skrydžio charakteristikos

* **[[V greičiai|Maksimalus greitis]]**: 110 km/h
* **Kreiserinis greitis**: 84 km/h
* **Skrydžio nuotolis**: 267 km (su 77 kg pilotu ir 39 kg kuro)
* **[[Skrydžio lubos]]**: 13200 pėdų (4 000 m)
* **Kabojimo aukštis**: 2 804 m
* **Kilimo greitis**: 5,9 m/s

## Išlikę egzemplioriai

* XROE-1 eksponuojamas Hiller Aviation Museum.
* YROE-1 eksponuojamas tame pačiame muziejuje.
* YROE-1 eksponuojamas JAV National Air and Space Museum.
* Kiti egzemplioriai saugomi Kalifornijoje, Teksase ir Evergreen Aviation Museum.

## Išnašos